text: Samarit med hjertestop reddet 
  24 august 2015 kl. 11.19
  Under Operafesten på Skamlingsbanken ved Kolding søndag faldt en frivillig samarit om med hjertestop. Hurtig indsats fra gæster reddede mandens liv. Det skriver Newsbreak.dk
  Kolding Brandvæsen havde frivillige ude som samaritter til Operafesten og det var en af dem, der faldt om med et hjertestop:
  - Det var gæster, der så det og handlede snarrådigt. De fik hentet nogle fra hjemmeværnet, der var i nærheden. Sammen med vores frivillige ilede de til med en hjertestarter. De gav ham livreddende førstehjælp, og manden fik stød med hjertestarteren. Det vækkede manden til live igen, siger beredskabschef Søren Ipsen til Newsbreak.dk.
  Manden blev kørt til OUH, Odense Universitetshospital og er i dag mandag vågen og har det efter omstændighederne godt. Han er fortsat indlagt.
  Samarit falder om med hjertestop – og bliver genoplivet http://t.co/SMoqkXTRs9 #kolding #tvsyd
  Læs artiklen her:
  